Oʻzbekiston Respublikasi Xalq taʼlimi vazirligi huzuridagi Respublika oʻquvchi-yoshlar markaziga taʼtillar davrida oʻquvchilarni qabul qilish tartibi toʻgʻrisidagi nizomga oʻzgartirishlar kiritish haqida
(resolution, 2021-11-11)

Oʻzbekiston Respublikasi Prezidentining 2018-yil 5-sentabrdagi PQ-3931-son “Xalq taʼlimi tizimiga boshqaruvning yangi tamoyillarini joriy etish chora-tadbirlari toʻgʻrisida”gi qarori hamda Vazirlar Mahkamasining 2021-yil 27-maydagi 331-son “Maktabdan tashqari taʼlim tizimini takomillashtirishning qoʻshimcha chora-tadbirlari toʻgʻrisida”gi qaroriga muvofiq Oʻzbekiston Respublikasi Xalq taʼlimi vazirligi va Sogʻliqni saqlash vazirligi qaror qiladi: 1. Oʻzbekiston Respublikasi Xalq taʼlimi vazirligi va Sogʻliqni saqlash vazirligining 2014-yil 16-iyundagi 40, 9-son qarori (roʻyxat raqami 2597, 2014-yil 24-iyun) (Oʻzbekiston Respublikasi qonun hujjatlari toʻplami, 2014-y., 26-son, 320-modda) bilan tasdiqlangan Oʻzbekiston Respublikasi Xalq taʼlimi vazirligi huzuridagi Respublika oʻquvchi-yoshlar markaziga taʼtillar davrida oʻquvchilarni qabul qilish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 8-band quyidagi tahrirda bayon etilsin: “8. Markazga ushbu Nizomning 2-bandida nazarda tutilgan oʻquvchilar quyidagi mezonlar asosida tanlab olinadi: fan olimpiadalari Qoraqalpogʻiston Respublikasi, viloyatlar va Toshkent shahar bosqichlarining 1 — 5-oʻrin sovrindorlari; umumtaʼlim maktablarida chet tili, informatika va boshqa fanlarni “aʼlo” baholarga oʻzlashtirayotgan oʻquvchilar; “Umid nihollari”, “Quvnoq startlar”, “Alpomish” va “Barchinoy” sport musobaqalarining umumtaʼlim maktablari, tuman (shahar) bosqichlari 1 — 3-oʻrin sovrindorlari; umumtaʼlim maktablarining “Eng faol oʻquvchi” nominatsiyasi gʻoliblari; “Konstitutsiya — erkinligimiz kafolati” respublika tanlovining tuman (shahar) bosqichi 1 — 3-oʻrin sovrindorlari; “Faol kitobxon oʻquvchi” tanlovining respublika bosqichi 1, 2, 3-oʻrin sovrindorlari; umumtaʼlim maktablarining iqtidorli va ijodkor (sheʼr yozadigan, rasm chizadigan va h.k.) oʻquvchilari; xalq taʼlimi organlari va “Barkamol avlod” bolalar maktablari tomonidan tashkil etiladigan turli tadbirlar gʻoliblari va faol ishtirokchilari; musiqa va sanʼat sohasi boʻyicha xalqaro va respublika tanlovlari gʻoliblari; umumtaʼlim maktablari “Yoshlar ittifoqi” yoshlar ijtimoiy harakati boshlangʻich tashkilotining faol aʼzolari.”. 2. 10-banddagi “xalq taʼlimi muassasalari faoliyatini metodik taʼminlash va tashkil etish tuman (shahar) boʻlimlari” degan soʻzlar “tuman (shahar) xalq taʼlimi boʻlimlari” degan soʻzlar bilan almashtirilsin. 3. 11-bandning beshinchi xatboshisidagi “Kamolot” YIHning” degan soʻzlar “Yoshlar ittifoqining” degan soʻzlar bilan almashtirilsin; 4. 12-band quyidagi tahrirda bayon etilsin: “12. Markazga oʻquvchilarni tanlab olish boʻyicha tuman (shahar) komissiyasi (bundan buyon matnda tuman (shahar) komissiyasi deb yuritiladi) tuman (shahar) xalq taʼlimi boʻlimi mudirining buyrugʻi bilan quyidagi tarkibda tuziladi: mudir; mudir oʻrinbosari; taʼlim muassasalari faoliyatini tashkil etish shuʼbasi rahbari; maʼnaviy-axloqiy tarbiya va bolalarni ijtimoiy himoyalash shuʼbasi rahbari; oʻquv-tarbiya jarayonini metodik taʼminlash shuʼbasi rahbari; taʼlim sifati monitoringi boʻlimi rahbari.”. 5. 13-band quyidagi tahrirda bayon etilsin: “13. Markazga oʻquvchilarni tanlab olish boʻyicha Qoraqalpogʻiston Respublikasi, viloyatlar va Toshkent shahar komissiyalari (bundan buyon matnda hududiy komissiya deb yuritiladi) quyidagi tarkibda tuziladi: Qoraqalpogʻiston Respublikasida — Qoraqalpogʻiston Respublikasi xalq taʼlimi vaziri, vazir oʻrinbosari, umumiy oʻrta taʼlim muassasalari faoliyatini muvofiqlashtirish boʻlimi boshligʻi, maʼnaviy-axloqiy tarbiya va maktabdan tashqari taʼlim boʻlimi boshligʻi va 1 nafar tajribali xodim; Viloyatlarda — viloyat xalq taʼlimi boshqarmasi boshligʻi, boshliq oʻrinbosari, umumiy oʻrta taʼlim muassasalari faoliyatini muvofiqlashtirish boʻlimi boshligʻi, maʼnaviy-axloqiy tarbiya va maktabdan tashqari taʼlim boʻlimi bosh mutaxassisi va 1 nafar tajribali xodim; Toshkent shahrida — Toshkent shahar xalq taʼlimi bosh boshqarmasi boshligʻi, boshliqning birinchi oʻrinbosari, boshliqning oʻrinbosari, umumiy oʻrta taʼlim muassasalari faoliyatini muvofiqlashtirish boʻlimi boshligʻi, maʼnaviy-axloqiy tarbiya va maktabdan tashqari taʼlim boʻlimi boshligʻi va 1 nafar tajribali xodim.”. 6. 29-bandning uchinchi xatboshisi chiqarib tashlansin; toʻrtinchi xatboshi uchinchi xatboshi deb hisoblansin.